राष्ट्रपति चुनाव के लिए देश के प्रत्येक राज्य की वोट वैल्यू अलग-अलग होती है. जैसे- उत्तर प्रदेश विधानसभा के कुल 403 विधायक है. यहां की जनसंख्या 1971 के हिसाब से 83849905 है. प्रत्येक विधायक का वोट वैल्यू निकालने का फार्मूला है. जैसे कि आंध्र प्रदेश की जनसंख्या 2,78,00,586 है. विधानसभा सदस्यों की संख्या 175 है. ऐसे में 1000*175 करके प्रदेश की कुल जनसंख्या में भाग कर देंगे. जो 159 आता है. यही फॉर्मूला यूपी पर अप्लाई करने पर ये संख्या 208 आती है. यानी यूपी के एक विधायक के वोट की वैल्यू 208 हुई. कुल 403 विधायक हैं. यानी यूपी की कुल वोट वैल्यू 208 × 403 = 83824 हुई. सभी राज्यों के वोट वैल्यू को मिला दें तो ये संख्या 5,49,495 हो जाती है. सांसदों के वोट वेटेज को भी समझते हैं. लोकसभा में 543 और राज्यसभा में 233 सांसद. 13 राज्यसभा सांसद मनोनीत हैं तो उन्हें वोट डालने का अधिकार नहीं है. कुल मिलाकर 543+233=766 सांसद. सांसदों की कुल संख्या से राज्यों के कुल वोट वैल्यू को डिवाइड (भाग) करते हैं. ऐसे में एक सांसद की वोट वैल्यू 708 आती है. कुल सांसदों की वोट वैल्यू निकालनी हो तो एक सांसद की वोट वैल्यू को कुल सांसदों की संख्या से गुणा कर देते हैं. 708 ×776=5,49,408. ऐसे में साल 2017 के राष्ट्रपति चुनाव में कुल 4896 मतदाताओं के वोटों की वैल्यू (सांसदों के वोटों की वैल्यू + विधायकों की वोटों की वैल्यू) 5,49,495 + 5,49,408 = 10,98,903 थी. 16वें राष्ट्रपति चुनाव के लिए विधायकों के वोटों की वैल्यू 5,43,231 और सांसदों के वोटों की वैल्यू 5,43,200 है. राष्ट्रपति चुनाव 2022 के लिए मतदाताओं के वोट की कुल वैल्यू 10,86,431 है.